Kemptonpark-brand onder beheer | Nuus24
'n Nuus24-gebruiker het dié foto ingestuur van die brand.
Brand eis 2 mans se lewens
Johannesburg – 'n Brand by 'n laboratorium in Kemptonpark is in bedwang gebring, het die Ekurhuleni-nooddienste Woensdagmiddag gesê."In die stadium is ons vol vertroue dat die brand nie sal versprei nie. Die vlamme is nie so groot soos wat dit was nie. Die brand is onder beheer gebring," het William Ntladi, woordvoerder, gesê.Niemand is beseer nie en geen sterftes is aangemeld nie.Ntladi het gesê die brand by die Carbotec-laboratorium in die Spartan-nywerheidsgebied het omstreeks 14:00 begin."Die oorsaak van die brand is nie bekend nie."Ntladi het gesê silinders wat in die gebou gestoor is, het ontplof, maar dit is nie bekend wat in die silinders was nie.Hy het gesê twee 20 000 liter tenke met propaan- en butaangas is ook in die gebou."Dit is albei hoogs vlambare gasse."Ntladi het gesê die tenke is nie meer 'n risiko nie, omdat die brand onder beheer gebring is. – Volg Nuus24 op Twitter